## Program posebnog dijela državnog stručnog ispita za službenike u djelatnosti socijalne skrbi

### NN 26/1998 (25.2.1998.), Program posebnog dijela državnog stručnog ispita za službenike u djelatnosti socijalne skrbi

# **MINISTARSTVO RADA I SOCIJALNE SKRBI**

Na temelju članka 87. stavka 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine", broj: 74/94,
86/94 i 7/95) i članka 25. stavka 3. Uredbe o stručnom osposobljavanju
i usavršavanju državnih službenika ("Narodne novine", broj: 45/95) ministar
rada i socijalne skrbi, donosi

## **PROGRAM**

### **POSEBNOG DIJELA DRŽAVNOG STRUČNOG ISPITA ZA SLUŽBENIKE U DJELATNOSTI SOCIJALNE SKRBI**

I.

Državni službenici u tijelima državne uprave ustrojenim za upravno područje
iz oblasti socijalne skrbi i javni službenici koji rade na upravnom postupku
u javnim ustanovama socijalne skrbi koje imaju javne ovlasti, a imaju obvezu
polagati državni stručni ispit pripremaju se za polaganje posebnog dijela
državnog stručnog ispita na temelju pravnih izvora utvrđenih ovim Programom
posebnog dijela državnog stručnog ispita.

II.

Posebni dio stručnoga ispita sastoji se od pismenoga i usmenoga dijela.
Pismeni dio sastoji se od izradbe nacrta upravnog akta (za službenike koji
rade na upravnom postupku), odnosno izradbe nacrta mišljenja ili naputka
iz propisa čiju primjenu nadzire ili provodi određeni službenik.

III.

Usmeni dio posebnog dijela državnog stručnog ispita sastoji se od provjere
znanja iz predmeta:

1. Ustrojavanje i provedba socijalne skrbi

2. Obiteljsko pravna zaštita i zaštita malodobnih osoba s poremećajima
u ponašanju.

IV.

Predmet Ustrojavanje i provedba socijalne skrbi obuhvaća sljedeće pravne
izvore:

1. Europska povelja o osnovnim socijalnim pravima radnika ("Narodne
novine", br. 37/91).

2. Zakon o socijalnoj skrbi ("Narodne novine", br. 73/97) i podzakonski
akti.

3. Zakon o zaštiti članova obitelji kojima je hranitelj na obveznoj
vojnoj službi "Narodne novine", br. 57/76 i 53/91).

4. Zakon o statusu prognanika i izbjeglica ("Narodne novine", br. 96/93
i 39/95).

5. Zakon o kretanju i boravku stranaca ("Narodne novine", br. 53/91,
22/92, 26/93 i 29/94), članci 31.-43, 61. i 62. i 65.-68.

6. Zakon o humanitarnoj pomoći ("Narodne novine", br. 83/92).

7. Uredba o mjerilima i postupku osnivanja služnosti plodouživanja ("Narodne
novine", br. 61/96 i 6/97).

8. Zakon o najmu stanova ("Narodne novine", br. 91/96) članci 7.-8.
i 38.-40.

9. Zakon o osnovnom školstvu ("Narodne novine", br. 59/90, 26/93, 27/93
i 7/96) - članci 10.-15. i 66.-70.

10. Pravilnik o upisu djece u osnovnu školu ("Narodne novine", br. 13/91).

11. Pravilnik o stjecanju prava na dopust do sedme godine djetetova
života i na rad s polovicom punog radnog vremena zbog njege djeteta s težim
smetnjama u razvoju ("Narodne novine", br. 47/96).

12. Zakon o poduzećima za zapošljavanje invalida ("Narodne novine",
br. 57/89 i 26/93).

13. Zakon o određivanju poslova i radnih zadataka na kojima se zapošljavaju
slijepi invalidi rada odnosno invalidne osobe ("Narodne novine", br. 12/79,
31/86, 47/89 i 26/93).

V.

Predmet Obiteljsko pravna zaštita i zaštita malodobnih osoba s poremećajima
u ponašanju obuhvaća sljedeće pravne izvore:

1. Konvencija o pravima djeteta, New York, 20. studenoga 1989. (SL SFRJ
- Međunarodni ugovori, br. 15/90) i točka 34. Odluke... (o sukcesiji) "Narodne
novine - Međunarodni ugovori", br. 12/93.

2. Konvencija ujedinjenih naroda o ostvarivanju alimentacijskih zahtjeva
u inozemstvu, potpisana u New Yorku, 20. lipnja 1956. (SL FNRJ, Međunarodni
ugovori i drugi sporazumi br. 2/60) i točka 7. Odluke... (o sukcesiji)
"Narodne novine - Međunarodni ugovori", br. 3/95.

3. Konvencija o građanskopravnim aspektima međunarodne otmice djece,
potpisana u Hagu, 6. listopada 1989. (SL SFRJ, Međunarodni ugovori br.
7/90) i točka 6. Odluke... (o sukcesiji) - "Narodne novine - Međunarodni
ugovori", br. 4/94.

4. Zakon o braku i porodičnim odnosima ("Narodne novine", br. 51/89
- pročišćeni tekst, 56/90 i 59/90) - javne ovlasti centra za socijalnu
skrb i podzakonski akti.

5. Zakon o osobnom imenu ("Narodne novine", br. 69/92).

6. Zakon o rješavanju sukoba zakona s propisima drugih zemalja u određenim
odnosima (SL. SFRJ, br. 43/82 i 72/82 i "Narodne novine" br. 53/91), članci
1.-13., 14.-16, 32.-45, 61.-67, 74.-77, 86.-106.).

7. Kazneni zakon Republike Hrvatske ("Narodne novine", br. 110/97),
1.-13., 64-72., 73.-81., 127., 188.-198., 201. i 206.-215.

8. Zakon o kaznenom postupku ("Narodne novine", br. 110/97) članci 232.-243.

9. Zakon o sudovima za mladež ("Narodne novine", br. 111/97).

10. Zakon i izvršenju krivičnih i prekršajnih sankcija ("Narodne novine",
br. 21/74, 39/74, 55/88 i 19/90), članci 1.-11., 191. i 303.-383.

11. Pravilnik o izvršenju odgojne mjere pojačane brige i nadzora ("Narodne
novine", br. 22/85).

12. Pravilnik o izvršenju odgojne mjere upućivanja u posebnu odgojnu
ustanovu ("Narodne novine", br. 15/89).

13. Pravilnik o izvršenju odgojnih mjera ("Narodne novine", br. 15/88).

14. Zakon o duševnom zdravlju i zaštiti osoba s duševnim smetnjama ("Narodne
novine", br. 111/97).

VI.

Ovaj Program stupa na snagu osmoga dana od dana objave u "Narodnim novinama".

Klasa: 550-01/98-01/111
Urbroj: 524-01-98-3
Zagreb, 13. veljače 1998.

Ministar rada i
socijalne skrbi
**Joso Škara,** v. r.

Ostalo, NN 26/1998-311